CELEX: 62019TA0580
Language: bg
Date: 2021-06-09 00:00:00
Title: Дело T-580/19: Решение на Общия съд от 9 юни 2021 г. — Borborudi/Съвет (Обща външна политика и политика на сигурност — Ограничителни мерки, взети срещу Иран с цел предотвратяване на разпространението на ядрено оръжие — Замразяване на средства — Списък на лицата, образуванията и органите, спрямо които се прилага замразяването на финансови средства и икономически ресурси — Запазване на името на жалбоподателя в списъка — Грешка в преценката — Член 266 ДФЕС)

26.7.2021   
            
            
               BG
            
            
               Официален вестник на Европейския съюз
            
            
               C 297/36
            
         
      Решение на Общия съд от 9 юни 2021 г. — Borborudi/Съвет
      (Дело T-580/19) (1)
      
      (Обща външна политика и политика на сигурност - Ограничителни мерки, взети срещу Иран с цел предотвратяване на разпространението на ядрено оръжие - Замразяване на средства - Списък на лицата, образуванията и органите, спрямо които се прилага замразяването на финансови средства и икономически ресурси - Запазване на името на жалбоподателя в списъка - Грешка в преценката - Член 266 ДФЕС)
      (2021/C 297/43)
      Език на производството: английски
      
         Страни
      
      
         Жалбоподател: Sayed Shamsuddin Borborudi (Техеран, Иран) (представител: L. Vidal, адвокат)
      
         Ответник: Съвет на Европейския съюз (представители: V. Piessevaux и D. Mykolaitis)
      
         Предмет
      
      Искане на основание член 263 ДФЕС за отмяна на Регламент за изпълнение (ЕС) 2019/855 на Съвета от 27 май 2019 година за изпълнение на Регламент (ЕС) № 267/2012 относно ограничителни мерки срещу Иран (ОВ L 140, 2019 г., стр. 1), доколкото запазва името на жалбоподателя в списъка, съдържащ се в приложение IX към Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕО) № 961/2010 (ОВ L 88, 2012 г., стр. 1)
      
         Диспозитив
      
      
                  1.
               
               
                  Отменя Регламент за изпълнение (ЕС) 2019/855 на Съвета от 27 май 2019 година за изпълнение на Регламент (ЕС) № 267/2012 относно ограничителни мерки срещу Иран, доколкото се отнася до г-н Sayed Shamsuddin Borborudi.
               
            
                  2.
               
               
                  Осъжда Съвета на Европейския съюз да заплати съдебните разноски.
               
            
         (1)  ОВ C 357, 21.10.2019 г.